એશિયા કપ ટી20 ટૂર્નામેન્ટમાં ભારત-પાકિસ્તાન મેચ દરમિયાન હેડફોન સહિત અમ્પાયર દ્વારા કેટલાક ગેજેટ્સના ઉપયોગથી ભારતીય સુકાની મહેન્દ્રસિંહ ધોની નાખુશ થયો હતો. ધોનીનું માનવુ છે કે હેડફોન લગાવાથી અમ્પાયરોને દર્શકોથી ખીચોખીચ ભરાયેલા સ્ટેડિયમમાં બેટને અડીને ગયેલા બોલનો અવાજ સ્પષ્ટ સાંભળી શકાતો નહી હોય. બાંગ્લાદેશના અમ્પાયર એસઆઇએસ સેકતને આશિષ નહેરાના બોલ બેટ્સમેન મંઝૂરના બેટને અડીને ગયો હોવા છતાં ખબર રહી નહી જેના કારણે સુકાની ધોની નાખૂશ હતો.